16. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ.610.3/49816/2302 της 21/30  Μαΐου 1975 (ΦΕΚ Β΄ 567) Περί εξουσιοδοτήσεως του Οργανισμού Σχολικών Κτιρίων όπως διενεργή την κατανομήν των πιστώσεων των Συλλογικών αποφάσεων του Προγράμματος Δημοσίων Επενδύσεων. Έχοντες υπ’ όψει: 1.Τον Α.Ν. 627/1968 (ΦΕΚ Α΄ 266) «περί Οργανισμού Σχολικών Κτιρίων και συστάσεως παρά τω Υπουργείω Εθνικής Παιδείας και Θρησκευμάτων Δ/νσεως Προγραμματισμού και Ερευνών», ως ετροποποιήθη δια των Ν.Δ. 686/70 και 747/70. 2.Τας διατάξεις του Ν.Δ. 321/1969 «περί Κώδικος Δημοσίου Λογιστικού». 3.Την διέπουσαν τας δημοσίας επενδύσεις Νομοθεσίαν και ειδικώτερον τας διατάξεις του Ν. 2212/ 52 και Ν.Δ. 2957/54, ως και τας τοιαύτας του Β.Δ/τος 120/60 (ΦΕΚ Α΄ 30). 4.Την υπ’ αριθ. ΧΔ 9035/30.7.73 Απόφασιν του Υπουργού παρά τω Πρωθυπουργώ επί Προγραμματισμού και Κυβερν. Πολιτικής «περί γενικών διατάξεων αφορωσών εις την εκτέλεσιν, χρηματοδότησιν κ.λπ. έργων και μελετών του Προγρ/τος Δημοσίων Επενδύσεων». 5.Την υπ’ αριθ. Φ. 910.3/51/109077/23.11.74 απόφασιν του Υπουργού Εθνικής Παιδείας και Θρησκευμάτων «περί μεταβιβάσεως αρμοδιοτήτων του Υπουργείου Εθνικής Παιδείας και Θρησκευμάτων εις τους Υφυπουργού κ.λπ.» (ΦΕΚ 1261/Β/2.12.74), αποφασίζομεν: Εξουσιοδοτούμεν τον Οργανισμόν Σχολικών Κτιρίων όπως διενεργή την κατανομήν των εκ του Προγράμματος Δημοσίων Επενδύσεων Πιστώσεων των Έργων και μελετών των περιλαμβανομένων εις τας εκάστοτε Συλλογικάς Αποφάσεις (ΣΑΕ και ΣΑΜ), προς την Τράπεζαν της Ελλάδος, και εντός του οριζομένου εις ταύτας ορίου πιστώσεων και πληρωμών.

[Source: greek_legal_code_raptarchis | Tokens: 1456]